EkBass/fiwiki-20250220-pages-articles huggingface dataset:
Tegéan arkeologinen museo

Tegéan arkeologinen museo () on arkeologinen museo Aléan kylässä Trípolin kunnassa Kreikassa. Se esittelee antiikin Tegean kaupungista ja erityisesti Athene Alean temppelistä tehtyjä löytöjä. Museo laitettiin alulle vuosina 1906–1907 antiikin Tegean arkeologisten kaivausten jälkeen, ja se avautui vuonna 1909. Näin se on yksi Kreikan vanhimpia paikallisia arkeologisia museoita. Museo kunnostettiin vuosina 1967–1968 ja uudelleen 2005–2014. Museorakennuksessa on neljä salia. == Kokoelmat == Museon kokoelmiin kuuluu löytöjä esihistorialliselta ajalta roomalaiselle kaudelle. Sali 1 käsittää löydöt neoliittiselta kaudelta arkaaiselle kaudelle. Salissa 2 on erityisesti arkadialaisia hermejä. Sali 3 esittelee Tegean kaupungin kehitystä klassiselta roomalaiselle kaudelle, sekä muun muassa kaupungin taloutta, uskonnollista elämää, urheilua ja hautauksia. Sali 4 esittelee Athene Alean temppeliä ja sen löytöjä pääasiassa geometriselta hellenistiselle kaudelle. Museon ulkotiloissa on esillä hautakiviä ja piirtokirjoituksia arkaaiselta roomalaiselle kaudelle. Tiedosto:Seated bull bronze pendant, Archaeological Museum of Tegea (2017, exhibit 7).jpg|Pronssinen makaava härkä, n. 720–610 eaa. Tiedosto:Gorgoneion from Alea, Archaeological Museum of Tegea (2017, exhibit 1311).jpg|Athene Alean temppelin gorgoneion, n. 600 eaa. Tiedosto:Statue of Nike (Akroterion), Temple of Athena Alea, Archaeological Museum of Tegea (2017, exhibit 59).jpg|Niken patsas, temppelin akroterion, n. 350–330 eaa. Tiedosto:Epikranitis blocks (2) of the Temple of Athena Alea, Archaeological Museum of Tegea (2017).jpg|Temppelin epikranitista, n. 350–330 eaa. Tiedosto:Inscribed stele with a sacred law, Archaeological Museum of Tegea (2017, exhibit 1261 alpha).jpg|Pyhää lakia piirtokirjoituksena, n. 323–331 eaa. Tiedosto:Mould for the production of a prototype of a helmet crest, Archaeological Museum of Tegea (2017, exhibit 151).jpg|Muotti kypäränharjan valamiseksi, n. 400–300 eaa. Tiedosto:Relief with an attacking lion, Archaeological Museum of Tegea (2017, exhibit 1).jpg|Leijonareliefi, n. 400–300 eaa. Tiedosto:Relief with Dionysos, Heracles and possibly Artemis, Archaeological Museum of Tegea (2017, exhibit 47).jpg|Dionysos, Herakles ja Artemis(?), reliefi, n. 323–331 eaa. Tiedosto:Sarcophagus fragment of Achilles and Hector, Archaeological Museum of Tegea (2017, exhibit 3).jpg|Akhilleus ja Hektor, sarkofagin fragmentti, n. 138 jaa. Tiedosto:Head of Asclepios (Roman period), Archaeological Museum of Tegea (2017, exhibit 24).jpg|Asklepioksen pää, Rooman keisarikausi. == Lähteet == == Aiheesta muualla == * Αρχαιολογικό Μουσείο Τεγέας – Archaeological Museum of Tegea. Museon verkkosivut. Luokka:Kreikan arkeologiset museot Luokka:Trípoli
Huta Nowa

Huta Nowa voi tarkoittaa ainakin seuraavia paikkoja: * Huta Nowa, Puolan kylä Ala-Karpatian voivodikunnassa * Huta Nowa, Puolan kylä Masovian voivodikunnassa * Huta Nowa, Puolan kylä Świętokrzyskien voivodikunnassa
Spectre (tietoturvahaavoittuvuus)

Spectre ja Meltdown ovat tietokoneen suorittimissa olevia tietoturva-aukkoja. Meltdown perustuu virheeseen suorittimen kyvyssä suorittaa ohjelmaa epäjärjestyksessä (). Spectre perustuu haarautumisen ennakoinnissa () ja spekulatiivisessa suorituksessa olevaan virheeseen. Haavoittuvuutta on kutsuttu "luultavasti pahimmaksi koskaan löydetyksi suorittimen bugiksi". Suorittimet suorittavat käskyjä ennakoivasti ja hylkäävät suoritetun osan mikäli ennakoitu ehto olikin väärä. Hylätyt käskyt eivät muuta ohjelman lopputulosta, mutta vaikuttavat välimuistin myöhempään suorituskykyyn myös, kun arvoja ei olisi koskaan pitänyt ladata ilman ennakoivaa suorittamista. Välimuistiin jääneet arvot voidaan havaita, koska niiden haku on hieman nopeampaa. Myös haarautumisen ennakoinnin nopeutta voidaan seurata, joka samalla tavoin voi paljastaa tietoa. Käyttöjärjestelmiin on tehty muutoksia tavoitteena suojata haavoittuvuuksilta. Aukoista julkaistiin alkuvuonna 2018. Aukon julkaisun jälkeen on löydetty useita muita muunnelmia (kuten Foreshadow, ZombieLoad, RIDL ja Fallout).https://lviattack.eu Julkaisun jälkeen on löydetty myös luokka haavoittuvuuksia nimeltä Microarchitectural Data Sampling (MDS), joka kohdistuu suorittimen sisäisiin puskureihin eikä välimuistiin. Haavoittuvuudet mahdollistavat järjestelmän suojauksien ohittamisen ja suojautun järjestelmämuistin lukemisen antaen pääsyn tietoihin kuten salasanoihin ja salausavaimiin. Myös suorittimien sisäisestä mikro- operaatioiden käsittelystä on löydetty haavoittuvuuksia. Vuonna 2020 uutisoitiin Spectre-STC -muunnelmasta ja vuonna 2021 julkistettiin SRV- muunnelma. Vuonna 2024 kerrottiin BHI-muunnelmasta. Googlen tutkijoiden mukaan vastaavat haavoittuvuudet säilyvät uhkana. == Katso myös == * Load Value Injection == Lähteet == == Aiheesta muualla == * https://meltdownattack.com * https://www.kyberturvallisuuskeskus.fi/fi/meltdown-ja-spectre-hyokkaykset- hyodyntavat-prosessorien-ongelmia Luokka:Turvallisuushaavoittuvuudet Luokka:Suorittimet
Pszczynan piirikunta

Pszczynan piirikunta () on yksi Sleesian voivodikunnan piirikunnista. Sen arvioitu väkiluku oli vuoden 2019 lopussa 111 539\. Piirikunnan kuusi kuntaa ovat Goczałkowice-Zdrój, Kobiór, Miedźna, Pawłowice, Pszczyna ja Suszec. Vuoden 2019 lopussa Pszczynan piirikunnassa arvioitiin olevan 111 539 asukasta, joista 51,1 prosenttia naispuolisia ja 48,9 prosenttia miespuolisia. Puolan väestönlaskennassa 2011 väkiluvun laskettiin olevan 107 815 ja sen ennakoidaan vuoteen 2050 mennessä pienenevän 106 652 asukkaaseen. Alle 18-vuotiaiden arvioidaan vuoden 2019 lopussa muodostaneen 16,7 prosenttia piirikunnan väestöstä, työikäisten 62,1 prosenttia ja eläkeikäisten 23,6 prosenttia väestön keski-iän ollessa 39,5 vuotta. Elävänä syntyi vuonna 2019 yhteensä 1 280 lasta. == Lähteet == Luokka:Sleesian piirikunnat
Load Value Injection

Load Value Injection (LVI) on tietokoneen suorittimissa oleva tietoturva- aukko. LVI liittyy Meltdown-haavoittuuden tavoin suorittimen väliaikaiseen tilaan, mutta tiedon lukemisen sijaan syöttää väliaikaista tietoa, joka antaa hyökkääjälle kontrollin. Ongelman rajoittamiseen ohjelmiin lisätään fence (aita), joka pysäyttää epäjärjestyksessä suorituksen () tietyissä kohdin. Muutos on ohjelmointikielen kääntäjissä tehtävä `lfence`-käskyn lisääminen käännettäviin ohjelmiin. LVI-hyökkäyksestä on myös useita muunnelmia kuten LVI-LFB, LVI-NULL, LVI-L1D, LVI-FPU ja LVI-SB. == Lähteet == == Aiheesta muualla == * https://lviattack.eu Luokka:Turvallisuushaavoittuvuudet Luokka:Suorittimet
Villiyrtti

thumb|Käenkaalin lehtiä eli ketunleipiä Villiyrtit ovat luonnosta kerättäviä yrttejä ja salaattikasveja. Monet niistä, kuten voikukka, nokkonen, piharatamo, siankärsämö ja apilat, ovat tavallisia rikkaruohoja. Hieman huonommin tunnettuja ovat käenkaali, maitohorsma, litulaukka, kellukka, poimulehti ja makea kallioimarre. Villiyrteiksi luokitellaan myös mm. koivun lehdet ja kuusenkerkät. == Kerääminen == Jokamiehenoikeuksien mukaan ruohovartisia kasveja saa kerätä myös yksityisomistuksessa olevilta mailta; sen sijaan esimerkiksi puunlehtien keräämiseen tarvitaan maanomistajan lupa. Samasta kasviyksilöstä tai -kasvustosta ei tule riipiä kaikkia lehtiä. Luonnonsuojelualueilla myös villiyrttien kerääminen on kielletty. Villiyrtit kannattaa kerätä kuivalla säällä, etteivät ne pilaannu. Niitä ei tule kerätä saastuneilta tai likaisilta paikoilta, kuten teiden varsilta. Joitakin villiyrttejä voi syödä sellaisenaan, mutta toiset kuivataan tai keitetään. Voimakkaanmakuiset yrtit kerätään nuorina, salaattikasvit ennen kukintaa ja kukat heti, kun ne ovat puhjenneet. Juuret kerätään syksyllä tai talvella. == Lähteet == == Aiheesta muualla == * Yrteistä ja erityisesti villiyrteistä laajemmin Luokka:Yrtit
Juppalan lampi

Juppalan lampi on Riihimäen Juppalassa sijaitseva lampi. Sen pinta-ala on 1,2 hehtaaria ja se on syntynyt saven otossa.Ei nimeä (35.829.1.002) - Järviwiki, jarviwiki.fi, viitattu 24.9.2020 Lammen lounaiskulmassa sijaitsevaan tulopuroon kertyy vedet useita haaroja pitkin laajalta kaupunkialueelta ja lammelta vedet laskevat edelleen Riihiviidanojaa pitkin Punkanjokeen. Juppalan lammen rantaviiva on miltei 500 metriä ja sen ympäristö on pääasiassa harvennettua koivikkoa. Juppalan lampi oli vielä 1950-luvulla yleinen uimapaikka, mutta uimakäyttö on sittemmin loppunut, kun lampeen on päässyt jätevesiä muun muassa tulo-ojan rannalla olevasta jätevesipumppaamosta. Joulukuussa 2013 tapahtunut jätevesivuoto aiheutti lammessa kalakuolemia.Outoja kalakuolemia joulukuussa - Yle Uutiset, yle.fi, julkaistu 4.12.2013, viitattu 24.9.2020. Lammen veden laatua on tutkittu muutaman kerran vuosina 2006, 2013 ja 2014. Juppalan lammen pohjoisranta on tiheähköä pajukkoa ja itäranta alikasvospuustoltaan vähäistä nuorta koivikkoa.Riihimäen linnustoselvitys 2013-2014 - Loppuraportti (sivu 25, kohde 6.2 - Juppalan lampi ja ympäristö), riihimaki.fi, viitattu 10.10.2020. Lammen länsipuolen metsikössä kasvaa etupäässä haapaa, kuusta ja koivua. Alueella on myös jonkin verran pensaikkoa, suurimmilta osin lammen luoteispuolella. Vuosina 2013-2014 tehdyn Riihimäen linnustoselvityksen mukaan Juppalan lammen alueella on havaittu runsaasti talitiaisia, sinitiasia, kirjosieppoja ja harakoita. Alueella pesii myös tiheitä kasvustoja suosivia lintulajeja, kuten satakieliä, lehtokerttuja, pensaskerttuja ja viitakerttusia. Juppalan lammella on maisemallista arvoa ja lammen rannalta on myös helppo onkia. Lammen kaakkoiskulman rannalla on muutama kiinteistö, joilla on rannassa oma laituri. Lammen luoteiskulmassa on myös Riihiviidanojan ylittävä pienehkö kävelysilta. == Lähteet == Luokka:Suomen tekojärvet Luokka:Riihimäen järvet Luokka:Puujoen alue
Berit (albumi)

Berit on suomalaisen pop-laulaja Beritin debyyttialbumi. Sen kappaleet äänitettiin vuosina 1969–1971 ja albumi julkaistiin 1971. Se on suurelta osin kokoelma vuosina 1969 ja 1970 julkaistuja singlejä ja niiden b-raitoja. Berit julkaistiin myös C-kasettina, joka oli 1970-luvun alussa varsin uusi musiikkitallenteiden formaatti. == Kappaleet == == Muuta == Beritiltä julkaistiin seitsentuumaisena singlenä (45 RPM) Usko Kempin "Katulyhdyt", joka äänitettiin 19. maaliskuuta 1969. Sen b-puoli on "En pakoon juosta voi". Muut singlet ovat "Joffi" b-puolenaan "Hyljätty katu", "Potkis" b-puolenaan "Odessa" ja "Sirkusprinsessa" b-puolenaan "Suvijenkka". Tulevien vuosikymmenten kokoelma-albumeille ovat päätyneet "Katulyhdyt", "Odessa" ja "Suvijenkka"; kaikkiaan Beritin ensilevyltä ei noussut menestyskappaleita. == Lähteet == == Aiheesta muualla == *Fenno-levytietokanta (Teoshaku) *Fono.fi: Äänitteen tiedot : Berit *Pomus: Berit Luokka:Beritin albumit Luokka:Vuoden 1971 albumit
NHL 21

NHL 21 on EA Canadan kehittämä ja EA Sportsin julkaisema jääkiekkoaiheinen urheilupeli, joka on NHL-pelisarjan 30. osa. Sen kansikuvassa esiintyy Washington Capitalsia edustava Aleksandr Ovetškin. NHL 21:n julkaisu siirtyi tutusta syyskuusta lokakuuhun koronaviruspandemian vuoksi. == Uudistukset == NHL 21:n yhtenä suurimpina uudistuksina pidetään uudistettua Be A Pro- pelimuotoa, johon on lisätty mahdollisuus aloittaa ura Euroopassa ja keskustelut ja erilaiset aktiviteetit valmennusjohdon, joukkuekaverien kuin mediankin kanssa. Nämä vaikuttavat joko positiivisesti tai negatiivisesti pelaajan uraan. Pelaajalle annetaan myös mahdollisuus kehittää vuorovaikutustaitojaan. Korkeasti kehitetyt vuorovaikutustaidot aukaisevat myöhemmin uusia ja parempia vaihtoehtoja eri tilanteisiin. Muita isoja uudistuksia ovat kehitetty tekoäly, uudet harhautukset ja HUT RUSH- pelimuoto. Tekoälyn saralla puolustajat osaavat paikata tilanteita aiempaa älykkäämmin, mikä mahdollistaa esimerkiksi kiekon kierrättämisen kulmissa entistä paremmin. Myös maalivahtien tekoälyn luvataan tarjoavan aiempaa realistisemman vastuksen. Uusia harhautuksia ovat ilmaveivi, Nikita Kutšerovin tavaramerkkiharhautus läpiajossa tai rangaistuslaukauksessa, syöttö itselleen maalin takarautaa hyödyntäen ja pienet vartaloharhautukset, jotka säilyttävät pelaajan luistelumomentumin eteenpäin. HUT RUSH- pelimuoto taas tarjoaa kilpailua useammassa eri pelimuodossa muita verkkopelaajia vastaan, mutta pelaajat keräävät maalien ohella pisteitä, joita saa esimerkiksi onnistuneista harhautuksista. Harhautuksen taitotaso määrittää pistemäärän, ja yhdistelemällä eri harhautuksia voi kerryttää kerrointa, joka moninkertaistaa maaleista saatavat pisteet. Näillä pisteillä voi myöhemmin avata lisäsisältöä Hockey Ultimate Team -pelimuotoon. == Vahvistetut liigat == * NHL * Liiga * Allsvenskan * AHL * ECHL * SHL * DEL * Extraliga * Bet-at-home ICE Hockey League * CHL * Maajoukkueet * OHL * QMJHL * WHL * Spengler Cup == Lähteet == Luokka:Vuoden 2020 videopelit Luokka:PlayStation 4 -pelit Luokka:Xbox One -pelit Luokka:NHL-pelit
Ranskan avoin tennisturnaus 2020 – miesten kaksinpeli

Rafael Nadal oli turnauksen kolminkertainen puolustava mestari ja voitti turnauksen jälleen – jo 13:nnen kerran. Loppuottelussa hän voitti Serbian Novak Đokovićin luvuin 6–0, 6–2, 7–5. Tämä oli Nadalille kaikkiaan 20:s grand slam -mestaruus, millä hän nousi tasoihin voitoissa Roger Federerin kanssa. == Sijoitetut pelaajat == # Novak Đoković (loppuottelu) # Rafael Nadal (mestari) # Dominic Thiem (puolivälierät) # Danijl Medvedev (1. kierros) # Stéfanos Tsitsipás (välierät) # Alexander Zverev (4. kierros) # Matteo Berrettini (3. kierros) # Gaël Monfils (1. kierros) # Denis Shapovalov (2. kierros) # Roberto Bautista Agut (3. kierros) # David Goffin (1. kierros) # Diego Schwartzman (välierät) # Andrei Rubljov (puolivälierät) # Fabio Fognini (1. kierros) # Karen Hatšanov (4. kierros) # Stanislas Wawrinka (3. kierros) # Pablo Carreño Busta (puolivälierät) # Grigor Dimitrov (4. kierros) # Félix Auger-Aliassime (1. kierros) # Cristian Garín (3. kierros) # John Isner (2. kierros) # Dušan Lajović (2. kierros) # Benoît Paire (2. kierros) # Borna Ćorić (1. kierros) # Alex de Minaur (1. kierros) # Filip Krajinović (1. kierros) # Taylor Fritz (3. kierros) # Casper Ruud (3. kierros) # Hubert Hurkacz (1. kierros) # Jan- Lennard Struff (2. kierros) # Nikoloz Basilashvili (1. kierros) # Dan Evans (1. kierros) ==Kaavio== ===Loppukierrokset=== ===Kaavion yläosa=== ====Lohko 1==== ====Lohko 2==== ====Lohko 3==== ====Lohko 4==== ===Kaavion alaosa=== ====Lohko 5==== ====Lohko 6==== ====Lohko 7==== ====Lohko 8==== == Lähteet == *Main draw === Viitteet === Luokka:Ranskan avoin tennisturnaus 2020
Humppatyttö Berit

Humppatyttö Berit on suomalaisen pop-laulaja Beritin studioalbumi vuodelta 1972. Se on esittäjänsä toinen. Humppatyttö Berit koostuu pääosin vanhoista suomalaisista sävellyksistä, joita on levytetty myös ennen ja jälkeen 1970-luvun. Beritiä säesti Dallapé-orkesteri. Humppatytön kappaleet sovitti Eero Lauresalo. Hän myös johti orkesteria. Suuri osa albumin sävellyksistä on Martti Jäppilän käsialaa. == Kappaleet == == Muuta == Humppatyttö Berit -albumilta julkaistiin seitsentuumaisena singlenä (45 RPM) "Hämärän lapsi" b-puolenaan "Pikkukosken tarina". == Lähteet == == Aiheesta muualla == *Fenno- levytietokanta (Teoshaku) *Fono.fi: Äänitteen tiedot : Humppatyttö Berit *Pomus: Berit Luokka:Beritin albumit Luokka:Vuoden 1972 albumit
Ranskan avoin tennisturnaus 2020 – naisten kaksinpeli

Ashleigh Barty oli turnauksen puolustava mestari, mutta hän ei pelannut tänä vuonna. Turnauksen voitti 19-vuotias Iga Świątek, joka voitti loppuottelussa Sofia Keninin. Świątek on ensimmäinen puolalainen Grand Slam -voittaja. Hän ei hävinnyt turnauksessa erääkään. == Sijoitetut pelaajat == # Simona Halep (4. kierros) # Karolína Plíšková (2. kierros) # Elina Svitolina (puolivälierät) # Sofia Kenin (loppuottelu) # Kiki Bertens (4. kierros) # Serena Williams (2. kierros, vetäytyi) # Petra Kvitová (välierät) # Aryna Sabalenka (3. kierros) # Johanna Konta (1. kierros) # Viktoryja Azarenka (2. kierros) # Garbiñe Muguruza (3. kierros) # Madison Keys (1. kierros) # Petra Martić (3. kierros) # Elena Rybakina (2. kierros) # Markéta Vondroušová (1. kierros) # Elise Mertens (3. kierros) # Anett Kontaveit (1. kierros) # Angelique Kerber (1. kierros) # Alison Riske (1. kierros) # María Sákkari (3. kierros) # Jennifer Brady (1. kierros) # Karolína Muchová (1. kierros) # Julija Putintseva (2. kierros) # Dajana Jastremska (1. kierros) # Amanda Anisimova (3. kierros) # Donna Vekić (1. kierros) # Jekaterina Aleksandrova (3. kierros) # Svetlana Kuznetsova (1. kierros) # Sloane Stephens (2. kierros) # Ons Jabeur (4. kierros) # Magda Linette (1. kierros) # Barbora Strýcová (2. kierros) ==Kaavio== ===Loppukierrokset=== ===Kaavion yläosa=== ====Lohko 1==== ====Lohko 2==== ====Lohko 3==== ====Lohko 4==== ===Kaavion alaosa=== ====Lohko 5==== ====Lohko 6==== ====Lohko 7==== ====Lohko 8==== == Lähteet == *Main draw === Viitteet === Luokka:Ranskan avoin tennisturnaus 2020
MVS

MVS tai mvs voi tarkoittaa seuraavia: * miljoona vuotta sitten * maanviljelysseura * MVS (autovalmistaja) * Multiple Virtual Storage, IBM:n suurkoneiden käyttöjärjestelmä
IBM System/370

IBM System/370 eli S/370 on IBM:n suurtietokoneiden perhe, joka julkistettiin kesäkuussa 1970 ja toimitukset alkoivat tammikuussa 1971. S/370 on seuraaja IBM S/360 -sarjalle ja säilytti taaksepäin yhteensopivuuden sen kanssa. Myöhemmin IBM S/390 julkaistiin 1990-luvulla. S/370 käytti "monoliittista keskusmuistia", joka perustui mikropiireille ferriittirengasmuistin sijaan. Sarjalla oli noin 20 vuoden elinkaari, jonka aikana lisättiin parannuksia kuten virtuaalimuisti. Tietokoneeseen oli saatavilla muun muassa MVS (nykyisin z/OS) ja VM/370 (nykyisin z/VM). Muun muassa GCC-kääntäjän "Bigfoot"-versio on tukenut alustaa (`i370`), mutta sen tuki on päättynyt kun taas `s390` on aktiivisesti ylläpidetty.https://gcc.gnu.org/gcc-3.4/changes.html#obsolete_systems Toinen haara GCCMVS on olemassa, joka tukee MVS-alustaa.http://gccmvs.sourceforge.net == Lähteet == == Aiheesta muualla == * Case Study: IBM'S SYSTEM/360-370 ARCHITECTURE (PDF) * Dokumentaatiota bitsavers.org-palvelussa Luokka:Suurtietokoneet S/370 Luokka:Suoritinarkkitehtuurit Luokka:Tietotekniikan historia
8 Days

8 Days (8 Tage) on saksalainen aikojen lopun minisarja, jonka ovat tuottaneet Sky Deutschland ja Neuesuper-tuotantoyhtiö. Stefan Ruzowitzky ja Michael Krummenacher palkattiin johtajiksi. Sarjan tarkoituksena on osoittaa, kuinka erilaiset ihmiset kohtaavat lähestyvää maailmanloppua. Christiane Paul ja Mark Waschke ovat päärooleissa. Kaksi ensimmäistä jaksoa näytettiin helmikuussa 2019 osana Berlinale-sarjaa Berlinale Special -osiossa 69. Berlinalessa. Sky- julkaisu seurasi 1. maaliskuuta 2019. Sarjaa esitti Suomessa HBO Nordic. Sarja alettiin esittämään Suomessa samana päivänä. == Juoni == Maata uhkaa 60 kilometrin halkaisijaltaan asteroidi Horus, joka törmää Eurooppaan nopeudella 30000 km/h ja jonka odotetaan osuvan Ranskan La Rochellen. Yhdysvaltojen yritykset räjäyttää asteroidi ydinohjuksilla tai ohjata se maasta epäonnistuvat. Mahdollisuudet selviytyä Keski-Euroopassa ovat käytännössä nollat, joten monet ovat pakenemassa, toiset tulevat toimeen välittömän loppunsa kanssa. Euroopan rajat on suljettu, ja naapurimaat, joissa selviytyminen olisi mahdollista, eivät enää ota vastaan pakolaisia. Poistuminen muihin maihin on mahdollista vain erityisillä maahantulorajoituksilla. == Tausta == Suoritettuaan 78 päivän ammunnan Berliinissä, Brandenburgissa ja Baijerissa, Neuesuper-tuotantoyhtiö sai Green Production-palkinnon elokuvakomissiosta Hamburg Schleswig-Holstein todistettavasti ympäristötietoisesta ampumisesta. Julkaisu oli alun perin tarkoitus pitää vuoden 2018 lopussa. Elokuussa 2018 ilmoitettiin kuitenkin, että sarja lykätään vuoden 2019 alkuun lukuisien muiden Sky-alkujen vuoksi. Sarjan mainostamiseksi Sky sijoitti sanomalehden tyyppisiä koko sivumainoksia eri tabloidien, kuten Hamburger Morgenpostin, Berliner Kurierin, tz:n ja Expressin, etusivulle 22. helmikuuta 2019, kahdeksan päivää ennen ensimmäistä lähetystä. Otsikko ilmoitti asteroidin välittömästä vaikutuksesta kahdeksassa päivässä. Mainos on suunniteltu siten, että ensi silmäyksellä pitäisi antaa vaikutelman, että se on todellinen viesti. == Palkinnot ja Nimitykset == Saksan elokuvamusiikkipalkinto 2019 * Palkinto kategoriassa Best Musik im Film (David Reichelt) Saksan näyttelijäpalkinto 2019 * Nimitys Nachwuchsin luokassa (Luisa-Céline Gaffron) == Lähteet == == Aiheesta muualla == * Skyn virallinen verkkosivusto * HBO Nordicin virallinen verkkosivusto * Felix Hackenbruch: Sky will den Serienmarkt aufmischen . Der Tagesspiegel, 11. lokakuuta 2017 (valokuvilla ammunnasta). * Mike Powelz: Apokalypse-Alarm in Berlin: Am Set der Endzeit-Serie "Acht Tage. Goldene Kamera, 20. lokakuuta 2017 * 8 Days osoitteessa berlinale.de Luokka:2010-luvun saksalaiset televisiosarjat Luokka:2010-luvun scifi-sarjat Luokka:Sivut, joissa on tarkistamattomia käännöksiä
Myllylammi (Riihimäki)

Myllylammi on Riihimäen Kytöjärven kylässä sijaitseva lampi. Se on Kalatonlammen kanssa yksi Hirvijärven itäpuolen pikkulammista. Lammen pinta- ala on 1,4 hehtaaria ja rantaviiva noin 450 metriä.Myllylammi (21.033.1.010) - Järviwiki, jarviwiki.fi, viitattu 25.9.2020. Vesisyvyys lammen keskellä on lähes neljä metriä. Myllylammista vedet virtaavat Hirvijärven lasku-uomaan, ennen Vatsianjärveä. Lammen rannat ovat säilyneet rakentamattomina, eikä lammen läheisyyteen kulje polkujakaan, sillä sen rannat ovat soistuneet ja vaikeakulkuiset. Myllylammin veden laatua on seurattu vuosina 2006 ja 2012. Lammen vesi on erittäin ruskeaa ja selvästi hapanta. Happea lammen vedessä on ollut seurantakerroilla vain vähän. Tuuli ei pysty sekoittamaan lammen vettä ja happea kuluu paljon runsashumuksisessa vedessä hajotustoimintaan. Heikko happitilanne estää kalojen selviämisen lammessa. == Lähteet == Luokka:Riihimäen järvet Luokka:Vantaanjoen vesistö
Live from SoHo

Live from Soho on yhdysvaltalaisen popyhtye Maroon 5:n livealbumi, joka äänitettiin SoHon Apple Storessa, New Yorkissa. Se julkaistiin 25. maaliskuuta 2008 yksinoikeudella musiikkipalvelu iTunesissa. Albumi sisältää yhtyeen suurimpia hittejä heidän toiselta studioalbumiltaan It Won’t Be Soon Before Long. == Kappaleet == == Kokoonpano == * Adam Levine – laulu * James Valentine – kitara * Jesse Carmichael – kitara * Mickey Madden – basso * Matt Flynn – rummut == Lähteet == Luokka:Maroon 5:n albumit Luokka:Vuoden 2008 konserttitallenteet
Kalatonlammi (Riihimäki)

Kalatonlammi (eli Kalaton) on Riihimäen Kytöjärven kylässä sijaitseva lampi. Se on Myllylammin kanssa yksi Hirvijärven itäpuolen pikkulammista. Lammen pinta-ala on 1,58 hehtaaria ja rantaviiva noin 550 metriä.Kalatonlammi (21.033.1.011) - Järviwiki, jarviwiki.fi, viitattu 25.9.2020. Vesisyvyyttä lammen keskellä on viisi metriä. Kalatonlammista vesi laskee Hirvijärven Hallberginlahteen ja läheisestä Myllylammista edelleen Hirvijärven lasku- uomaan ennen Vatsianjärveä. Lammen länsipuolella on uudehkoa asutusta, kun taas itärannalla vanhempaa loma-asutusta, joiden pihapiirit eivät lammen rantaan asti ulotu. Kalatonlammen vedenlaatua on seurattu vuosina 2006, 2012 ja 2018. Lampi on eruskavetinen metsälampi, jonka vesi on erittäin ruskeaa ja hapanta. Lammen happivarat myös ehtyvät jääpeitteisenä aikana ja kesän myötä, kun tuuli ei pysty sekoittamaan lämpötilakerrostunutta vettä. Hygieeniseltä laadultaan lammen vesi on ollut uimakäyttöön sopivaa, joskin kesällä 2018 vedessä esiintyi ulosteperäisiä bakteereita, jotka saattoivat olla peräisin jätevesikuormituksesta. == Lähteet == Luokka:Riihimäen järvet Luokka:Vantaanjoen vesistö
Tyks kirurginen sairaala

Tyks kirurginen sairaala () on Turussa Mäntymäessä Turun kaupunginsairaalan ja terveyskeskuksen alueella sijaitseva sairaala. Sairaala kuuluu hallinnollisesti Turun yliopistolliseen keskussairaalaan. Sairaalaan on keskitetty Varsinais-Suomen sairaanhoitopiirin ortopedinen leikkaustoiminta. Sairaalassa toimivat seuraavat erikoissairaanhoidon palveluita tuottavat yksiköt: * Fysiatrian poliklinikka * Leikkausosasto Kirurginen sairaala * Ortopedian poliklinikka * Ortopedian viikko-osasto (alaraaja) * Ortopedian viikko-osasto (yläraaja) * Reumaortopedia * Selkäosasto ja poliklinikka * Tekonivelosasto ja poliklinikka * Tyks Kirurgisen sairaalan TKS-röntgen, os. 141 == Historia == Kirurgisen sairaalan rakennustyöt alkoivat 1995 ja rakennus luovutettiin Turun kaupungille 27.3.1997. Sairaalan varsinainen toiminta alkoi 7.4.1997. Turun kaupungin toimintana sairaalassa hoidettiin tuolloin pienimuotoisesti useiden kirurgian suppeiden erikoisalojen potilaita. Sairaanhoitopiiri osti kirurgisen sairaalan Turun kaupungilta vuonna 2003 12 milj. eurolla. Fuusion myötä sairaalan toiminta ja noin 250 Turun terveystoimen työntekijää, joukossa 32 lääkäriä, siirtyivät sairaanhoitopiirille ja Tyksille 1.1.2004 lukien. Sairaalan tilakapasiteetti otettiin täyteen käyttöön jo ensimmäisenä toimintavuonna 2004 jonojen lyhentämiseksi. Hoitotakuu tuli Suomessa voimaan 1. maaliskuuta 2005. Ortopedian osuutta lisättiin siirtämällä kantasairaalan tekonivelkirurgia ja yleisortopedia ja Raision sairaalan ortopedia kirurgiseen sairaalaan. Kantasairaalassa ja Raision sairaalassa vapautuneet leikkaussalitilat mahdollistivat Tyksin leikkaustoiminnan kokonaismäärän lisäämisen. Tyksin Tules-toimialueen perustamisen jälkeen vuodesta 2013 kirurgisessa sairaalassa keskityttiin tuki- ja liikuntaelisairauksien hoitoon. Kirurgisen sairaalan ortopedinen leikkaustoiminta on osa sairaanhoitopiirin tuki- ja liikuntaelinsairauksien huippuosaamisyksikköä Tyks ortoa. == Lähteet == Luokka:Varsinais-Suomen sairaanhoitopiiri Yliopistollinen keskussairaala
Live from Le Cabaret

Live from Le Cabaret on yhdysvaltalaisen popyhtye Maroon 5:n livealbumi, joka äänitettiin Montrealissa Kanadassa 13. kesäkuuta 2007. Se julkaistiin 8. heinäkuuta 2008 yksinoikeudella musiikkipalvelu iTunesissa. Albumi sisältää yhtyeen suurimpia hittejä heidän kahdelta ensimmäiseltä albumiltaan. Se ylsi kotimaassaan Billboard 200 -listalla parhaimmillaan sijalle 117. == Kappaleet == == Kokoonpano == * Adam Levine – laulu * James Valentine – kitara * Jesse Carmichael – kitara, koskettimet * Mickey Madden – basso * Matt Flynn – rummut == Listasijoitukset == Lista Paras sijoitus Viikkoja listalla Billboard 200 117. 1 == Lähteet == Luokka:Maroon 5:n albumit Luokka:Vuoden 2008 konserttitallenteet
Kolme etsivää ja kummalliset kissat

Kolme etsivää ja kummalliset kissat (engl. The Secret of the Crooked Cat) on 3 etsivää -kirjasarjan kahdestoista teos, jonka kirjoitti William Arden. Kirjan on suomentanut Kati Appelqvist. == Juoni == Tivolista varastettu kissamaskotti ei vielä aiheita sen kummempaa hälyä. Mutta kun leijona pääsee irti itsestään ja tivolissa syttyy tulipalo noin vain, etsivät kiinnostuvat todenteolla ja löytävät itsensä pian loukusta. Mutta Jupiterin keinot eivät petä ja tutkimusten jatkuessa saadaan tietää, että naapurikaupungissa on tapahtunut selvittämätön pankkiryöstä. Ja kun joku haluaa ostaa maskottikissoja mihin hintaan hyvänsä, alkavat yhteydet selvitä. Öinen tivoli laitteineen tarjoaa kammottavat kulissit takaa-ajolle. Eikä edes Jupiter heti arvannut, miten ovelasti ihminen voi itsensä naamioida. Luokka:Kolme etsivää
Kulta(I)kloridi

Kulta(I)kloridi (AuCl) on kullan ja kloorin muodostama epäorgaaninen molekyyliyhdiste. Yhdistettä voidaan käyttää katalyyttinä orgaanisen kemian synteeseissä. ==Ominaisuudet== Huoneenlämpötilassa kulta(I)kloridi on vaaleankeltaista kiteistä ainetta. Yhdisteen rakenne on polymeeri, jossa kulta- ja klooriatomit muodostavat siksakketjun. Yhdiste liukenee useisiin orgaanisiin liuottimiin, esimerkiksi metanoliin, tolueeniin ja dikloorimetaaniin. Veden kanssa kulta(I)kloridi reagoi disproportioituen kulta(III)kloridiksi ja kullaksi. Kuumennettaessa aine hajoaa kullaksi ja klooriksi. Kulta(I)kloridi on Lewis-happo ja muodostaa komplekseja esimerkiksi syanidi- ja kloridi-ionien kanssa.J. G. Cohn, Eric W. Stern & Samuel F. Etris: Gold and Gold Compounds, Kirk-Othmer Encyclopedia of Chemical Technology, John Wiley & Sons, New York, 2010. ==Valmistus ja käyttö== Kulta(I)kloridia valmistetaan kuumentamalla kulta(III)kloridia noin 200 °C:n lämpötilaan vetykloridin läsnä ollessa. :AuCl3 → AuCl + Cl2 Kulta(I)kloridia käytetään katalyyttinä useissa orgaanisen kemian reaktioissa. Näitä ovat muun muassa additioreaktiot, sykloadditiot, kytkentäreaktiot ja vedytykset. Sitä käytetään myös hiiliatomien välisten kaksois- tai kolmoissidosten reaktiivisuuden kasvattamiseen. ==Lähteet== Luokka:Kloridit Luokka:Kultayhdisteet
Herajoen työväentalo

Herajoen työväentalo on Riihimäellä sijaitseva työväentalo. Se sijaitsee Herajoen kylässä, Vanhan Kormuntien ja Kalliolantien risteyksessäRiihimäen rakennetut kulttuuriympäristöt 2020 (sivu 262, kohde 232 - Herajoen työväentalo), riihimaki.fi, viitattu 25.9.2020, noin neljän kilometrin päässä Riihimäen keskustasta.Herajoen työväentalo - Riihimäen Sosialidemokraatit, riihimaensosialidemokraatit.fi, viitattu 25.9.2020.Seurantalot - Herajoen työväentalo, seurantalot.fi, viitattu 25.9.2020 Herajoen työväenyhdistys perustettiin 1908, ja paikalle siirrettiin seuraavana vuonna Lopelta vanha hirsirakenteinen käräjätalo työväentaloksi. Työväentalolle tyypillisesti rakennus sisälsi myös vahtimestarin asunnon ja juhlasalin. Arkkitehti Heikki Siikosen suunnittelema kivirakenteinen lisärakennus valmistui vuonna 1927. Rakennusta korjattiin vuosina 1981–1984 rakennusmestari Jorma Leponokan suunnitelmin. Rakennusta korjattiin myös vuosina 1991–1993 rakennusmestari Matti Lehtosen suunnitelmin. Herajoen työväentalon huoneistoala on 359 neliömetriä. Juhlasalissa on kiinteä näyttämö sekä kahviotila, tarjoilukeittiö sekä erillinen vaatteiden säilytystila. Istumapaikkoja salissa on pöytien ääressä 120–160. Lisäksi kahviossa on pöytien ääressä paikkoja n. 40. Piha- alueella on pysäköintitilaa noin 70 autolle. Herajoen työväentalo on arvotettu maakunnallisesti merkittäväksi rakennetuksi kulttuuriympäristöksi. Herajoen työväentalo on myös näyttelijäprofessori Veikko Sinisalon synnyinkoti. Lisäksi kansanedustaja Väinö Sinisalo oli talon pitkäaikainen vahtimestari. ==Toimintaa työväentalolla== Talolla on järjestetty muun muassa kokouksia, nuorisotoimintaa, tansseja, elokuvanäytöksiä, urheiluharjoituksia, teatteria ja juhlia. Sisällissodan aikaan talo oli aluksi punakaartin hallussa, kunnes saksalaiset valtasivat sen huhtikuussa 1918. Sen jälkeen talo oli takavarikossa, ja sen irtaimisto katosi. == Lähteet == Luokka:Riihimäen rakennukset ja rakennelmat Luokka:Työväentalot
Yhdystie 7333

Yhdystie 7333 on tie mikä kulkee Lapuan Mustamaalta Kauhavan Hirsimäelle. Tien pituus on noin 15 kilometriä. ==Lähteet== 7333 Luokka:Lapuan liikenne Luokka:Kauhavan liikenne
Crazy Itch Radio

Crazy Itch Radio on brittiläisen Basement Jaxxin neljäs albumi, joka julkaistiin 4. syyskuuta 2006. == Kappaleet == # # # # # # # # # # # # # # == Lähteet == Luokka:Vuoden 2006 albumit Luokka:Basement Jaxxin albumit
Tähtikesä

Tähtikesä on suomalaisen pop-laulaja Beritin studioalbumi vuodelta 1982. Sen tuotti Kaj Westerlund. Albumi on Beritin kymmenes ja tyylilajiltaan se edustaa mollissa soivaa iskelmää. Suuri osa lauluista on ajan tyylin mukaisesti käännösiskelmiä, suomalaisista alkuperäissävellyksistä vastaavat muun muassa Veikko Samuli ja Markku Johansson. Suomen Kuvalehden kevyen musiikin vuosikatsauksessa 1982 Jorma Tuominen piti suomalaisen iskelmän tilaa surullisena, mutta mainitsi Tähtikesän ja Tapani Kansan albumin Muuttuvat laulut olevan ”muistutuksia siitä, että alalla sentään on yhä kehittyviä ja yleisönsä arvostelukykyyn luottavia taiteilijoita”. Tähtikesää seurasi Beritin diskojakso menestysalbumeineen Tässä nyt ja näin ja Sinä olet hän. == Kappaleet == == Muuta == Tähtikesältä on Beritin parasta tuotantoa valottaville kokoelmille valikoitu useimmin "Tähtikesä", "Rakkaus voittaa" ja "Kuunsiltaa kulkea sain". Albumin kannen suunnitteli Erik Uddström, kuten monet muut aikakauden suomalaiset levynkannet. Tähtikesän single-julkaisuja ovat "Rakkaus voittaa" b-puolenaan "Elämän tuoksu", nimikappale "Tähtikesä" b-puolenaan "On niin kaunista toisiinsa luottaa" ja "Kuunsiltaa kulkea sain" b-puolenaan "Lauantaina", joka oli julkaistu vuonna 1981 albumin Elämää vain viimeisenä raitana. == Lähteet == == Aiheesta muualla == *Fenno-levytietokanta (Teoshaku) *Fono.fi: Äänitteen tiedot : Tähtikesä *Pomus : Berit Luokka:Beritin albumit Luokka:Vuoden 1982 albumit
Scars

Scars on brittiläisen Basement Jaxxin viides albumi, joka julkaistiin 21. syyskuuta 2009. == Kappaleet == # # # # # # # # # # # # # == Lähteet == Luokka:Vuoden 2009 albumit Luokka:Basement Jaxxin albumit
Racibórzin piirikunta

Racibórzin piirikunta () on yksi Sleesian voivodikunnan piirikunnista. Sen arvioitu väkiluku oli vuoden 2019 lopussa 108 211\. Piirikuntaan kuuluvat seitsemän kuntaa ovat Kornowac, Krzanowice, Krzyżanowice, Kuźnia Raciborska, Nędza, Pietrowice Wielkie ja Rudnik. Niissä sijaitsee kylien lisäksi kaikkiaan kolme kaupunkia, Racibórz, Kuźnia Raciborska ja Krzanowice. Racibórzin piirikunnalla on yhteistä rajaa Głubczycen, Kędzierzyn-Koźlen, Gliwicen, Rybnikin ja Wodzisławin piirikuntien sekä Tšekin valtion kanssa. Vuoden 2019 lopussa Racibórzin piirikunnassa arvioitiin olevan 108 211 asukasta, joista 52 prosenttia naispuolisia ja 48 prosenttia miespuolisia. Puolan väestönlaskennassa 2011 väkiluvun laskettiin olevan 110 099 ja sen ennakoidaan vuoteen 2050 mennessä pienenevän 86 290 asukkaaseen. Alle 18-vuotiaiden arvioidaan vuoden 2019 lopussa muodostaneen 16 prosenttia piirikunnan väestöstä, työikäisten 62,3 prosenttia ja eläkeikäisten 21,6 prosenttia väestön keski-iän ollessa 43 vuotta. Elävänä syntyi vuonna 2019 yhteensä 991 lasta. Vuoden 2011 väestönlaskennassa 9,7 prosenttia piirikunnan asukkaista oli saksalaisia. == Lähteet == Luokka:Sleesian piirikunnat
Christian Hieronymus von Schlegel

Christian Hieronymus von Schlegel (1757 Jena – 1842Schlegel, Christian Hieronymus Justus, TLÜAR rahvusbibliograafia isikud, viitattu 23.9.2020 ) oli syntyisin Jenasta, jossa hän tuli ylioppilaaksi. Yliopistotutkinnot suoritettuaan hän tuli noin 1780 Vironmaalle kotiopettajaksi. Myöhemmin hän toimi pappina Mahiljoun kaupungissa ja virkamiehenä Pietarissa. Hän julkaisi 1787 Teutscher Merkur -nimisessä aikakauskirjassa 13 virolaista kansanlaulua, joista kolme viroksi, muut käännöksinä, ja oli siten ensimmäisiä, jotka kiinnittivät ulkomaalaisten huomiota virolaiseen kansanrunouteen.Schlegel, Christian Hieronymus von, Tietosanakirja osa 8. Tietosanakirja-osakeyhtiö 1916 == Lähteet == Luokka:Saksalaiset folkloristit Luokka:Saksalaiset papit Luokka:Virolaiset tieteilijät Luokka:Vuonna 1757 syntyneet Luokka:Vuonna 1842 kuolleet
Gümüş

Gümüş on televisioyhtiö Kanal D:n esittämä turkkilainen televisiosarja. Sen päärooleissa ovat Songül Öden ja Kıvanç Tatlıtuğ. == Aiheesta muualla == * Luokka:Turkkilaiset draamasarjat Luokka:2000-vuosikymmenen televisiosarjat
Kuzey Güney

Kuzey Güney on televisioyhtiö Kanal D:n esittämä turkkilainen TV-sarja. Sen päärooleissa ovat Kıvanç Tatlıtuğ, Buğra Gülsoy ja Öykü Karayel. == Aiheesta muualla == * IMDB Luokka:Turkkilaiset draamasarjat Luokka:2010-luvun televisiosarjat
Jääpallon Suomen Cup 2020–2021

Jääpallon Suomen Cup-mestaruus 2020–2021 ratkaistiin yhdeksällä joukkueella. Alkuottelut pelattiin kahdessa lohkossa, joista kummastakin voittajat etenivät suoraan loppuotteluun. Porvoon Akilles voitti kolmannen perättäisen Suomen cupin mestaruuden. ==Alkulohkot== === Oulu === Lohko A pelattiin Oulussa 30.10.-1.11.2020 Lohkossa pelasivat Akilles, Kampparit, Narukerä ja OLS. Joukkue O V T H Maalit Pisteet Akilles 3 3 0 0 21-7 6 Kampparit 3 2 0 1 11-11 4 Narukerä 3 1 0 2 10-12 2 Oulun Luistinseura 3 0 0 3 4-16 0 === Jyväskylä === Lohko B pelattiin Jyväskylässä 14.-15.11.2020 Lohkossa pelasivat HIFK, JPS, WP-35, Botnia ja Veiterä. Joukkue O V T H Maalit Pisteet Veiterä 4 3 1 0 28-6 7 HIFK 4 3 0 1 20-9 6 Botnia 4 2 0 2 10-17 4 JPS 4 1 1 2 18-15 3 WP-35 4 0 0 4 0-29 0 == Loppuottelu == == Lähteet == Luokka:Jääpallon Suomen Cup Luokka:Vuoden 2019 jääpallo Luokka:Vuoden 2020 jääpallo
Johann Elias Schlegel

Johann Elias Schlegel (1719–1749) oli saksalainen runoilija ja esteetikko. Hän oli vuodesta 1748 professorina Sorøn akatemiassa Tanskassa. Hänen teoksistaan esimerkkejä ovat murhenäytelmät Hermann ja Canut, ein Trauerspiel sekä huvinäytelmät Der Triumph der guten Frauen ja Die stumme Schönheit. Runoteoksia merkittävämpiä ovat hänen esteettiset tutkielmansa muun muassa Shakespearestä sekä teos Ästetische und dramaturgische Schriften, jonka Antoniewicz julkaisi 1887 uudestaan. Hänen kootut teoksensa ilmestyivät 1761–1770. G. E. Lessing kehui hänen komedioitaan Die Stumme Schönheit (1747) ja Der Triumph der guten Frauen (1748). Schlegelin veljenpoikia olivat August Wilhelm von Schlegel and Friedrich von Schlegel.Johann Elias Schlegel, Britannica.com. Viitattu 25.9.2020 == Lähteet == Luokka:Saksalaiset runoilijat Luokka:Vuonna 1719 syntyneet Luokka:Vuonna 1749 kuolleet
Sundasaartenkaljuselkä

Sundasaartenkaljuselkä (Dobsonia peronii) on Indonesian ja Itä-Timorin Pienillä Sundasaarilla elävä hedelmälepakoiden heimoon kuuluva lepakkolaji. Laji elää metsissä ja viettää päivänsä lähinnä luolissa tai kivien halkeamissa, lepakoita on tavattu myös ontoista puista. Timorilta on löydetty jopa 300 yksilön yhdyskuntia. Se on levinneisyysalueellaan yleinen ja vaikuttaa sietävän ihmisten häirintää melko hyvin. Nisäkäsnimistötoimikunnan ehdotus lajin suomenkieliseksi nimeksi on sundasaartenkaljuselkä. == Lähteet == Luokka: Hedelmälepakot
Suujärv (Listaku)

Suujärv (myös Listaku Soojärv, Metsajärv) on Virossa Võrumaalla Võrun kunnan Listakun kylässä sijaitseva järvi. Kaakkois-Virolaisessa vesistö- ja maastonimistössä suu tarkoittaa suota. == Maantietoa == Järvi on 710 metriä pitkä, 285 metriä leveä, ja sen pinta-ala on 8,1 hehtaaria. Se sijaitsee pari kilometriä Kääpan taajamasta koilliseen metsässä ja se on pitkä luode-kaakko- suuntainen järvi. Sen syvyys on 6,2 metriä ja keskisyvyys on 2,0 metriä. Siinä ei ole saaria. Järven rannat ovat koillisessa avosuota ja lounaassa soistunutta metsämaata (Arosuu). Se on autio eikä sinne tule tietä. == Luontoarvoja ja luokittelu == Järvi on Vesipolitiikan puitedirektiivin (VPD) () luokituksen (VRD 4) mukaan veden kovuuden osalta pehmeävetinen järvi, jonka vedenväri on tumma (). Järvi luokitellaan limnologisesti samanaikaisesti sekä pehmeävetiseksi että miksotrofiseksi järveksi (, PM). Silloin veden kalkkipitoisuus on pieni, mutta samalla sen ravinnepitoisuudet ja humuspitoisuudet ovat korkeat. Avosoinen ranta ja vesikasvillisuus on voinut vaikeuttaa pinta-alan määritystä, koska sen alaksi mainitaan myös 7,7 hehtaaria. == Vesistösuhteita == Suurjärv kuuluu Sandisuu peakraavin valuma- alueeseen, jossa Sandisuu peakraavi on Võhandu jõen sivu-uoma. Peakraavia kutsutaan toisinaan myös Paidra peakraaviksi. Muut ojat tuovat vain hieman vettä järveen, jolloin veden vaihtuvuus riippuu enimmäkseen sadannasta. Järven vesi vaihtuu laskennallisesti noin kaksi kertaa vuodessa eli sen viipymä on 183 vuorokautta. Järven valuma-alueen pinta-ala on 2,0 neliökilometriä. Peakraavi on johdettu kolmen kilometrin päässä Võhandu jõgeen. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen. == Huomautuksia == == Lähteet == Luokka:Võrun kunta Luokka:Võrumaan järvet Luokka:Sandisuu peakraavin valuma-alue
Zephyr (albumi)

Zephyr on brittiläisen Basement Jaxxin kuudes albumi, joka julkaistiin 7. joulukuuta 2009. == Kappaleet == # # # # # # # # # # == Lähteet == Luokka:Vuoden 2009 albumit Luokka:Basement Jaxxin albumit
Sandisuu peakraav

Sandisuu peakraav (myös Paidra peakraav ) on Virossa Võrumaalla Võrussa virtaava 3,7 kilometriä pitkä oja tai johto-oja, joka on Võhandu jõen sivuhaara. == Ojan kulku == Peakraavi on kaivettu Võhandu jõen suuntaiseksi ja samaa koskee pohjoisesta tulevaa sivuhaaraa. Kraavi yhtyy jokeen Paidran kylässä. == Valuma-alue, sivu-uomia ja järviä == Sandisuu peakraavin valuma- alueen pinta-ala on 10,3 neliökilometriä. Sen valuma-alue sijaitsee Võhandu jõen luoteispuolella. Se rajautuu lännessä ja luoteessa Kariojan valuma- alueeseen ja pohjoisessa Luts ojan valuma-alueeseen. Valuma-alueella on vain koneellisesti kaivettuja suoria ojia. Pääuoma eli peakraav alkaa Suujärvestä ja se on johdettu koilliseen päin. Ensimmäisen kahden kilometrin matkalla siihen yhtyy useita lyhyitä sivuojia. Yhden ojan päässä sijaitsee Jõrõsuu järv, joka on patojärvi. Võhandu jõen yhtymäkohdan lähelle tulee ojia myös luoteesta ja pohjoisesta päin. Luoteisella suunnalla sijaitsee myös Pikkjärv, joka laskee omaa sivuojaa pitkin ja se luetaan mukaan Tsolgon järviketjuun. == Hallintoalue == Sandisuu peakraav kuuluu Peipsijärven alavesistöalueeseen, joka on osa Itä-Viron vesistöaluetta. Ojan vesistörekisterin tunnus on VEE1005600. == Huomautuksia == == Lähteet == * Luokka:Viron joet
Earl Lovelace

Earl Lovelace (s. 1935 Trinidad) on trinidadilainen prosaisti ja näytelmäkirjailija. Hän dramatisoi rasismin ja syrjinnän trauman. Hän kirjoittaa romaaneja Trinidadin paikallisella murteella. Hän oli Carifesta- festivaalin taiteellinen johtaja. Hänen tunnetuimmat kirjansa ovat While Gods Are Falling (1965), The Dragon Can’t Dance (1979), ja Salt (1996). == Kirjalliset palkinnot == * 1985: Jestina’s Calypso äänestettiin omaperäisimmäksi näytelmäksi Trinidadin ja Tobagon näytelmäfestivaaleilla. * 1986: Kansallinen lahjoitus humanististen tieteiden hyväksi. * 1988: Trinidad- Tobagon hallituksen kultainen Chaconia-mitali. * 1997: Paras kirja, Kansainyhteisön kirjallisuuspalkinto, romaanista Salt. * 2002: Länsi-Intian yliopisto St. Augustinessa Trinidad-Tobagossa myönsi humanististen tieteiden kunniatohtorin arvon. * 2011, Karibialaisen kirjallisuuden suurpalkinto, jonka myönsi Guadeloupen seudullinen neuvosto teoksesta Is Just a Movie. * 2012, Karibialaisen kirjallisuuden OCM Bocas -palkinto teoksesta Is Just a Movie (fiktioluokan voitto ja samalla kokonaisvoitto * 2012, Trinidadin kansalliskirjaston ja informaatiojärjestelmien (Nalis) elinikäinen kirjallisuuspalkinto. Luokka:Postmodernit kirjailijat Luokka:Trinidadtobagolaiset kirjailijat Luokka:Näytelmäkirjailijat Luokka: Vuonna 1935 syntyneet
Giannina Braschi

Giannina Braschi (s. 1953 San Juan, Puerto Rico) on yhdysvaltalainen kirjailija. Hän on postmoderni ja postkolonialistinen kirjailija, runoilija ja poliittinen filosofi. Hän kirjoittaa rakkaudesta, luovuudesta, maahanmuutosta, vankeudesta ja vallankumouksesta. Hänen kirjoituksensa sekoittavat runoutta, romaania, dramaattista näytelmää, lauluja ja poliittisia manifesteja. Hänen tunnetuimmat kirjansa ovat Empire of Dreams (1988), Yo-Yo Boing! (1998) ja United States of Banana (2011). Romaani Yo-Yo Boing! oli ensimmäinen ”spanglishiksi” (sekoitus espanjan kieltä ja englantia) kirjoitettu kirja. Hän asuu New Yorkissa. == Kirjallisuuspalkinnot == Giannina Braschille on myönnetty palkintoja näistä organisaatioista: National Endowment for the Arts, New York Foundation for the Arts, PEN American Center, Puerto Rican Institute for Culture, Rutgersin yliopisto, Fordin säätiö ja Danforth Foundation. ==Lähteet== Luokka:Postmodernit kirjailijat Luokka:Postmodernit filosofit Luokka:Yhdysvaltalaiset näytelmäkirjailijat Luokka:Yhdysvaltalaiset runoilijat Luokka:Puertoricolaiset kirjailijat Luokka:Vuonna 1953 syntyneet Luokka:Elävät henkilöt
Napoléon Victor Bonaparte

Napoléon Victor Jérôme Frédéric Bonaparte (18. heinäkuuta 1862 - 3\. toukokuuta 1926 Bryssel, Belgia) oli ranskalainen Bonaparte-suvun kruununtavoittelija. Keisari Napoleon III:n poika Napoléon Eugène Louis nimesi hänet seuraajakseen suvun päänä ennen kuolemaansa vuonna 1879. Jos Napoléon Victor Bonaparte olisi noussut Ranskan hallitsijaksi, hänen hallitsijanimekseen olisi tullut joko Napoleon V tai Napoleon VI. == Elämä == Napoléon Victor Bonaparten vanhemmat olivat Napoléon Joseph Charles Paul Bonaparte ja Savoijin prinsessa Maria Clotilde. Hänen isoisänsä olivat isän puolelta Jérôme Bonaparte ja äidin puolelta Viktor Emanuel II, Sardinian ja myöhemmin Italian kuningas. Napoléon Victor Bonapartesta tuli vuonna 1879 kuolleen Napoléon Eugène Louis Bonaparten testamentin mukaan keisarillisen arvonimen perijä. Napoléon Eugène Louis oli ollut eläessään tietoinen Napoléon Joseph Charles Paul Bonaparten vasemmistolaisista, tasavaltalaisista ja papiston vastaisista mielipiteistä, kun taas tämän poika oli "keisarillinen", imperialistinen, papistoa tukeva ja oikeistolainen. Testamentti aiheutti Bonaparten suvussa ja sen tukijoissa jakauman isää ja poikaa kannattaviin ryhmiin.Dombowsky 2014 Vuonna 1881 vanhempi Bonaparte ilmoitti myöntyvänsä testamentin tahtoon, mutta kesti vuoteen 1884 asti, että Napoléon Victor Bonaparte hyväksyttiin bonapartistisen liikkeen johtohahmoksi. Kaksi vuotta myöhemmin säädettiin laki, joka kielsi Ranskaa hallinneiden dynastioiden jäseniä asumasta maassa. Vuonna 1888 filosofi Friedrich Nietzsche esitti eräässä kirjeessään tukensa ajatukselle Napoléon Victor Bonapartesta Ranskan keisarina. Dreyfusin tapauksen jakaessa kansan mielipiteen Ranskassa 1890-luvulla johtava bonapartistisen liikkeen hahmo ja Napoléon Victor Bonaparten väitetysti läheinen ystävä Jules Legoux julisti Brysselissä, että tämä olisi pian vallassa Ranskassa hallitsijanimellä Napoleon V. Tasavaltainen hallitusmuoto kuitenkin selvisi kriisistä. Bonaparte sai Brysselissä sydänkohtauksen 29. huhtikuuta 1926. Hän kuoli muutamaa päivää myöhemmin 3. toukokuuta, seurassaan kirjailija ja monarkistisen liikkeen johtohahmo Charles Maurras. Tämä kommentoi hänen aikaansa kruununtavoittelijana seuraavasti:Gildea 1994, s. 78 Napoléon Victor Bonapartea seurasi Ranskan keisarin arvonimen haltijana ja Bonaparten suvun päämiehenä hänen poikansa Louis. == Perhe == Bonaparte avioitui lähes 50 vuoden iässä Belgian kuninkaan nuorimman tyttären Clémentinen (1872–1955) kanssa Moncalierissa Italiassa 15. marraskuuta 1910. Bonaparte ja prinsessa Clémentine saivat kaksi lasta: * Marie Clotilde Eugénie Alberte Laëtitia Généviève Bonaparte (1912–1996) – avioitui kreivi Serge de Wittin kanssa * Louis Jérôme Victor Emmanuel Léopold Marie Bonaparte (1914–1997) – avioitui Alix de Forestan kanssa 1949 == Lähteet == * * === Viitteet === == Aiheesta muualla == * Luokka:Bonaparten suku Luokka:Kruununtavoittelijat Luokka:Vuonna 1862 syntyneet Luokka:Vuonna 1926 kuolleet
Sattuma kuljettaa

Sattuma kuljettaa on suomalaisen pop-laulaja Beritin studioalbumi vuodelta 1974. Se on esittäjänsä kolmas. Julkaisu sisältää kolme Valto Laitisen sävellystä ja yhdeksän käännöskappaletta. Levyn nimisävellys on julkaistu myöhempinä vuosina erinäisillä Beritin kokoelma-albumeilla. == Kappaleet == == Muuta == "Sattuma kuljettaa" julkaistiin 1972 singlenä b-puolenaan "Kaiken liitän rakkauteen". Niin ikään 1972 julkaistiin Beritin single "Katselen toisien onnea" / "Oh oh Johnny" Blue Master -levymerkin alla, mutta sen kumpaakaan kappaletta ei julkaistu Beritin studioalbumeilla. Sen sijaan "Katselen toisien onnea" julkaistiin 1972 kokoelmalla Säveliä Pariisin siltojen alta, jolla eri esittäjät tulkitsevat Valto Laitisen sävellyksiä. Myös "Kaiken liitän rakkauteen" ("Chante avec l'amour") ja "Oh oh Johnny" ("Oh, Oh, July") julkaistiin kokoelmilla, joihin koottiin eri artistien lauluja. == Lähteet == == Aiheesta muualla == *Fenno-levytietokanta (Teoshaku) *Fono.fi: Äänitteen tiedot : Sattuma kuljettaa *Pomus : Berit Luokka:Beritin albumit Luokka:Vuoden 1974 albumit
Katarina Zavatska

Katarina Zavatska (s. 5. helmikuuta 2000 Lutsk) on ukrainalainen tennispelaaja. Parhaimmillaan hän on ollut kaksinpelissä WTA-listan sijalla 103 helmikuussa 2020. Zavatska pelasi WTA-turnauksen pääsarjassa ensimmäisen kerran Kuala Lumpurissa 2017. Huhti-toukokuussa 2018 hän pääsi puolivälieriin Rabatin WTA-turnauksessa. Syyskuussa 2019 Taškentin turnauksessa hän eteni välieriin. Yhdysvaltain avoimissa 2020 Zavatska hävisi ensimmäisellä kierroksella Elena Rybakinalle. == Lähteet == == Aiheesta muualla == * * Luokka:Ukrainalaiset tennispelaajat Luokka:Vuonna 2000 syntyneet Luokka:Elävät henkilöt
Sinua varten

Sinua varten on suomalaisen pop-laulaja Beritin studioalbumi vuodelta 1975. Se on esittäjänsä neljäs. Julkaisu sisältää kaksi Kari Kuuvan sävellystä, yhden Kaj Westerlundin sävellyksen ja kahdeksan käännöskappaletta. == Kappaleet == == Muuta == Sinua varten -albumilta ei ole juurikaan valikoitu kappaleita Beritin kokoelma-albumeille. Levyn kannen suunnitteli Erik Uddström. == Lähteet == == Aiheesta muualla == *Fenno-levytietokanta (Teoshaku) *Fono.fi: Äänitteen tiedot : Sinua varten *Pomus : Berit Luokka:Beritin albumit Luokka:Vuoden 1975 albumit